ประกาศกรมสรรพสามิต
ประกาศกรมสรรพสามิต
เรื่อง
หลักเกณฑ์และเงื่อนไขการยกเว้นภาษีน้ำมันและผลิตภัณฑ์น้ำมันที่นำไปใช้เป็นวัตถุดิบ
หรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน
(ฉบับที่ ๒)[๑]
 

เพื่อประโยชน์แก่การเศรษฐกิจของประเทศ
การส่งเสริมการใช้พลังงานทดแทนและสนับสนุนยุทธศาสตร์ด้านพลังงานของประเทศ
การแก้ไขปัญหาภาระภาษีของน้ำมันเบนซินที่เป็นวัตถุดิบหรือส่วนประกอบในการผลิตที่อยู่ในน้ำมันแก๊สโซฮอล์อันเป็นผลเนื่องมาจากการลดอัตราภาษีน้ำมันแก๊สโซฮอล์โดยมิได้ลดอัตราภาษีน้ำมันเบนซินที่นำไปใช้เป็นวัตถุดิบหรือส่วนประกอบในการผลิตน้ำมันแก๊สโซฮอล์
และเพื่อให้การยกเว้นภาษีสำหรับน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมันเป็นไปอย่างมีประสิทธิภาพ
ประสิทธิผล ตลอดจนเป็นไปในแนวทางเดียวกัน

อาศัยอำนาจตามความในมาตรา
๑๐๓ แห่งพระราชบัญญัติภาษีสรรพสามิต พ.ศ. ๒๕๒๗
ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔
ประกาศกระทรวงการคลัง เรื่อง ลดอัตราและยกเว้นภาษีสรรพสามิต (ฉบับที่ ๒๗) ลงวันที่
๓๐ ธันวาคม พ.ศ. ๒๕๓๔ ซึ่งแก้ไขเพิ่มเติมโดยประกาศกระทรวงการคลัง เรื่อง
ยกเว้นภาษีสรรพสามิต (ฉบับที่ ๖๙) ลงวันที่ ๙ กุมภาพันธ์ พ.ศ. ๒๕๔๗
กรมสรรพสามิตจึงกำหนดหลักเกณฑ์และเงื่อนไขเพิ่มเติมไว้ ดังต่อไปนี้

ข้อ ๑
ให้เพิ่มความต่อไปนี้เป็นวรรคสองของข้อ ๓ แห่งประกาศกรมสรรพสามิต เรื่อง
หลักเกณฑ์และเงื่อนไขการยกเว้นภาษีน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน
ลงวันที่ ๒๔ กุมภาพันธ์ พ.ศ. ๒๕๔๗
โรงอุตสาหกรรมปลายทางที่จะนำน้ำมันเบนซินที่ขอยกเว้นภาษีมาใช้เป็นวัตถุดิบหรือส่วนประกอบในการผลิตน้ำมันแก๊สโซฮอล์ที่อยู่นอกเขตปลอดภาษี
ไม่ต้องปฏิบัติตามความในวรรคหนึ่ง
แต่ในการรับน้ำมันเบนซินที่ขอยกเว้นภาษีเข้าโรงอุตสาหกรรมปลายทางเพื่อนำมาใช้เป็นวัตถุดิบหรือส่วนประกอบในการผลิตน้ำมันแก๊สโซฮอล์
จะต้องอยู่ภายใต้การควบคุมตรวจสอบของเจ้าพนักงานสรรพสามิต
เว้นแต่อธิบดีหรือผู้ซึ่งอธิบดีมอบหมายจะสั่งการเป็นอย่างอื่น

ข้อ ๒
ให้ยกเลิกความในข้อ ๔ แห่งประกาศกรมสรรพสามิต เรื่อง
หลักเกณฑ์และเงื่อนไขการยกเว้นภาษีน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน
ลงวันที่ ๒๔ กุมภาพันธ์ พ.ศ. ๒๕๔๗ และให้ใช้ความต่อไปนี้แทน
ข้อ ๔
โรงอุตสาหกรรมปลายทางซึ่งมีขบวนการผลิตน้ำมันและผลิตภัณฑ์น้ำมันโดยวิธีการผสม
(Blending) เท่านั้น จะต้องตั้งอยู่ในเขตปลอดภาษี
เว้นแต่โรงอุตสาหกรรมปลายทางที่จะนำน้ำมันเบนซินที่ขอยกเว้นภาษีมาใช้เป็นวัตถุดิบหรือส่วนประกอบในการผลิตน้ำมันแก๊สโซฮอล์จะตั้งอยู่นอกเขตปลอดภาษีก็ได้
แต่ต้องได้รับอนุญาตจากอธิบดีหรือผู้ซึ่งอธิบดีมอบหมายก่อน

ข้อ ๓
ให้เพิ่มความต่อไปนี้เป็นข้อ ๗.๔ แห่งประกาศกรมสรรพสามิต เรื่อง
หลักเกณฑ์และเงื่อนไขการยกเว้นภาษีน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน
ลงวันที่ ๒๔ กุมภาพันธ์ พ.ศ. ๒๕๔๗
๗.๔
กรณีที่ผู้ประกอบอุตสาหกรรมปลายทางประสงค์จะนำน้ำมันเบนซินที่ขอยกเว้นภาษีมาใช้เป็นวัตถุดิบหรือส่วนประกอบในการผลิตน้ำมันแก๊สโซฮอล์ในโรงอุตสาหกรรมปลายทาง
จะต้องถือปฏิบัติเพิ่มเติมดังนี้
๗.๔.๑
ถัง ท่อทาง ตลอดจนระบบและอุปกรณ์ต่าง ๆ ที่ใช้ในการตรวจวัดปริมาณน้ำ
มันและผลิตภัณฑ์น้ำ มันที่เกี่ยวข้อง
จะต้องได้รับการตรวจสอบและรับรองจากกรมสรรพสามิต
๗.๔.๒
รายงานปริมาณการจ่ายน้ำมันแก๊สโซฮอล์ออกจากโรงอุตสาหกรรมปลายทางเป็นรายวัน
ส่งให้กรมสรรพสามิตและสำนักงานสรรพสามิตพื้นที่ที่โรงอุตสาหกรรมปลายทางตั้งอยู่
โดยทาง e-mail
หรือทางโทรสาร
ภายในสามวันนับแต่วันที่นำน้ำมันแก๊สโซฮอล์ออกจากโรงอุตสาหกรรมปลายทาง

ข้อ ๔
ประกาศนี้ให้ใช้บังคับตั้งแต่วันออกประกาศเป็นต้นไป


ประกาศ ณ วันที่ ๒๔
กรฎาคม พ.ศ. ๒๕๕๑
สิรินุช พิศลยบุตร
อธิบดีกรมสรรพสามิต
วัชศักดิ์/ผู้จัดทำ
๒๘ กรกฎาคม ๒๕๕๑




































[๑]
ราชกิจจานุเบกษา เล่ม ๑๒๕/ตอนพิเศษ ๑๒๒ ง/หน้า ๑๕/๒๕ กรกฎาคม ๒๕๕๑